ΓΡΑΠΤΗ ΕΡΩΤΗΣΗ E-1505/02

υποβολή: Stavros Xarchakos (PPE-DE) προς την Επιτροπή

(29 Μαΐου 2002)

Θέμα: Επιλεκτική εφαρμογή της οδηγίας 1999/70/ΕΚ

Σύμφωνα με αλλεπάλληλες καταγγελίες του Συλλόγου Επιστημονικού Υγειονομικού Προσωπικού ΙΚΑ της Ελλάδας, η ελληνική κυβέρνηση αρνείται να εφαρμόσει τις διατάξεις της οδηγίας 1999/70/ΕΚ(1) (την οποία θα έπρεπε να είχε ήδηιοθετήσει και εφαρμόσει η Ελλάδα από το 2000) η οποίαποχρεώνει τα κράτη μέλη της ΕΕ να μετατρέψουν τις διαδοχικές και πολύχρονες συμβάσεις ορισμένου χρόνου σε συμβάσεις αορίστου χρόνου από τον Ιούλιο του 2002. Μια τέτοια απόφαση έχει ως συνέπεια και το ότι περίπου 5 500 ιατροί οι οποίοι εργάζονται επί χρόνια στο Ίδρυμα Κοινωνικών Ασφαλίσεων (ΙΚΑ) — πολλοί μάλιστα εκ των οποίων απασχολούνται σε αυτό επί 20 χρόνια — θα συνεχίσουν να τελούνπό καθεστώς αβεβαιότητας, παρότι καλύπτουν πάγιες και διαρκείς ανάγκες ενός εξαιρετικά ευαίσθητου και νευραλγικού τομέα, ο οποίος χαρακτηρίζεται από τεράστιες αδυναμίες και προβλήματα.

Αξίζει να σημειωθεί ότιπάρχουν ήδη γνωμοδοτήσεις από έγκριτους νομικούς αλλά και δικαστικές αποφάσεις των ελληνικών δικαστηρίων (η 275/1993 του Αρείου Πάγου και οι 5239/2001 και 5240/2001 του Εφετείου Αθηνών) οι οποίες δικαιώνουν το επιστημονικοί καιγειονομικό προσωπικό του ΙΚΑ και αναγνωρίζουν ότι οι γιατροί αυτοί έχουν συμβάσεις έργου αορίστου χρόνου, όπως ακριβώς προβλέπει και η οδηγία 1999/70/ΕΚ.

Γνωρίζει η Επιτροπή ότι η ελληνική κυβέρνηση προτίθεται να κάνει επιλεκτική εφαρμογή της οδηγίας αυτής· Πώς προτίθεται να αντιδράσει ώστε να συμμορφωθεί η ελληνική κυβέρνηση με τις προβλέψεις της οδηγίας, για να προστατευτούν οι 5 500 γιατροί του ΙΚΑ και για να διασφαλισθεί η κατά το δυνατόν πιο εύρυθμη λειτουργία αυτού του μεγάλου ασφαλιστικού οργανισμού ο οποίος είναι επιφορτισμένος με την παροχή ιατρικής φροντίδας σε εκατομμύρια Έλληνες·

(1) ΕΕ L 175 της 10.7.1999, σελ. 43.

Απάντηση της κας Διαμαντοπούλου εξ ονόματος της Επιτροπής

(27 Ιουνίου 2002)

Οδηγία 1999/70/ΕΚ του Συμβουλίου της 28ης Ιουνίου 1999 σχετικά με τη συμφωνία πλαίσιο για την εργασία ορισμένου χρόνου που συνήφθη από τη CES(1), την UNICE(2) και την CEEP(3) εφαρμόζεται σε εργαζόμενους ορισμένου χρόνου οι οποίοι έχουν σύμβαση εργασίας ή εργασιακή σχέση που καθορίζεται από το νόμο, τις συλλογικές συμβάσεις ή την πρακτική σε κάθε κράτος μέλος. Η οδηγία δεν αποκλείει από το πεδίο εφαρμογής της το δημόσιο τομέα.

Ένας από τους σκοπούς της οδηγίας είναι η πρόληψη των καταχρήσεων που προέρχονται από τη χρήση των διαδοχικών συμβάσεων ορισμένου χρόνου. Ωστόσο, επαφίεται στα ίδια τα κράτη μέλη να αποφασίσουν, μετά από συνεννόηση με τους κοινωνικούς εταίρους,πό ποιες συνθήκες οι συμβάσεις ορισμένου χρόνου θα θεωρούνται διαδοχικές ή θα θεωρούνται συμβάσεις αορίστου χρόνου.

Όσον αφορά τη ν προθεσμία εφαρμογής, η Ελλάδα χρησιμοποίησε το επιπλέον έτος που προβλέπει η οδηγία και συνεπώς θα εφαρμόσει την οδηγία έως την 10η Ιουλίου 2002. Η ελληνική κυβέρνηση δεν έχει ακόμα ανακοινώσει στην Επιτροπή πώς προτίθεται να νομοθετήσει.

Η Επιτροπή προτίθεται να αξιολογήσει την εφαρμογή σε όλα τα κράτη μέλη έως τα τέλη του 2002 και θα λάβει τα αναγκαία μέτρα εάν θεωρεί ότι η εφαρμογή δεν γίνεται με σωστό τρόπο.

(1) Ευρωπαϊκή Συνομοσπονδία Συνδικάτων.

(2) Ένωση Συνομοσπονδιών της Βιομηχανίας και των Εργοδοτών της Ευρώπης.

(3) Ευρωπαϊκό Κέντρο Δημοσίων Επιχειρήσεων.